钦定古今图书集成/明伦汇编/氏族典/第451卷 > 《廖用贤尚友录》 > 范楷
## 钦定古今图书集成/明伦汇编/氏族典/第451卷 > 《廖用贤尚友录》 > 范楷

按《万姓统谱》：楷字子式，靳人。登嘉定元年进士第，历
官至工部尚书。先在经筵，因事启沃，边疆州郡，关于
朝政者，知无不言。李全据淮安，反状益急，宰相不能
决，尤委曲掩护。大臣更谏不纳，楷上书曰：“贼全狂恣，
举朝皆欲杀之，独丞相隐忍不发。昔郭子仪为中书
令，考于史传，闲居为多。今丞相独当国柄二十二年，
所在窥伺，危机一发，变不可测。”遂忤旨去位。明年元
旦，除宝谟阁直学士，卒于家。